**Richard Tyler Blevins** (s. 5. kesäkuuta 1991), joka tunnetaan myös käyttäjänimellä **Ninja**, on yhdysvaltalainen striimaaja. Toukokuusta 2018 alkaen hän on ollut Twitchin suosituin striimaaja: hänellä on yli yksitoista miljoonaa seuraajaa ja keskimäärin yli 60 000 katsojaa per striimi. Heinäkuussa 2018 Tylerillä oli yli 15 miljoonaa tilaajaa YouTubessa.

Elokuussa 2019 ilmoitettiin että Ninja jättää Amazonin omistaman Twitch.tv -palvelun ja siirtyy käyttämään Microsoftin omistamaa Mixer -striimaus-palvelua. Sopimuksen hintaa ei julkistettu.

Ura
---

Blevins osallistui ensimmäiseen *Halo 3*-turnaukseensa vuonna 2009. Ammattilaiseksi hänen katsotaan nousseen vasta *Halo: Reach*:issa, jossa hän sijoittui jokaisessa turnauksessa vähintään 16 parhaan joukkoon. Ensimmäisen turnauksensa Blevins voitti kuitenkin vasta *Halo 4*:ssä. Noin 8 vuotta kestäneen Halo-uransa aikana hän pelasi useissa eri joukkueissa, mukaan lukien Cloud9:ssä, Renegadesissa, Team Liquidissa sekä viimeisimpänä Luminosity Gamingissa. Ninja tunnettiin Halo-uransa aikana aggressiivisesta pelityylistään.

Blevins aloitti striimaamisen vuonna 2011 ensin Justin.tvssä, joka sittemmin muuttui Twitchiksi. Ensimmäisinä vuosinaan Ninja striimasi lähinnä Haloa, mutta myöhemmin hän alkoi pelaamaan myös H1Z1:iä. Hän teki pelissä lukuisia tappoennätyksiä, joiden seurauksena hänen striimausuransa lähti nousuun. Blevins pelasi sekä H1Z1:ä että Haloa samaan aikaan ammattilaisena Luminosity Gamingin riveissä, ja myöhemmin lista kasvoi kolmeen peliin PUBG:n tultua markkinoille. Hän voitti PUBG Gamescom Invitationalin kolmannella henkilöiden luokalla. Vuonna 2017 hän ilmoitti pitävänsä määrittämättömän pituisen tauon Halosta. 

Blevins alkoi striimaamaan Fortnitea säännöllisesti ja hänen katsojamääränsä alkoi kasvaa, mikä nosti samanaikaisesti pelin suosion kasvua. Syyskuussa 2017 hänellä oli 500 000 seuraajaa, ja kuuden kuukauden kuluttua määrä kasvoi 250 prosenttia.

Blevins ansaitsee yli 500 000 dollaria kuukaudessa striimaamalla Fortnitea. Tulonsa hän saa muun muassa maksavilta Twitch-tilaajilta sekä YouTube-kanavansa mainoksista.

Alkuvuodesta 2019 EA maksoi Ninjalle miljoona dollaria Apex Legends -pelin striimaamisesta.

Hyväntekeväisyys
----------------

Helmikuussa 2018 Blevins striimasi hyväntekeväisyysstriimin. Blevins sai striimillä kerättyä yli 110 000 dollaria, jotka hän luovutti American Foundation for Suicide Preventionille. Ensimmäisen Fortnite Battle Royale Esports -tapahtuman aikana huhtikuussa 2018 Blevins luovutti 50 000 dollarin palkintorahaa, ja 2500 dollaria Alzheimer's Associationille. Myöhemmin huhtikuussa Ninja osallistui #Clips4Kids -tapahtumaan muiden kollegoidensa DrLupon ja Timthetatmanin kanssa. Hän auttoi keräämään yhteensä yli 340 000 dollaria.

Lähteet
-------

1. ↑  The Most Popular Twitch Streamers, September 2018 *twitchmetrics.net*. Viitattu 13.9.2018. (englanniksi)
2. ↑  Top 10 Twitch Streamers *socialblade.com*. Viitattu 13.9.2018. (englanniksi)
3. 1 2
4. ↑  Ninja Pulls Off Insane Save After Accidentally Impulse Grenading Himself *dexerto.com*.  Arkistoitu 24.3.2018. Viitattu 26.3.2018. (englanniksi)
5. ↑  38 Kill Solo Win! (H1Z1 World Record!) *youtube.com*. Viitattu 13.6.2018.
6. ↑  Halo update *youtube.com*. Viitattu 13.6.2018.
7. ↑  Leslie, Callum: How much money does Ninja make? *Dot Esports*.  16.3.2018. Viitattu 19.3.2018. (englanniksi)
8. ↑  Meade, Dylan B.: What the Hell Happened: Ninja's Twitch Takeover *The Harvard Crimson*.  27.2.2018. Viitattu 19.3.2018. (englanniksi)
9. ↑  Netin superjulkkis tahkoaa tajuttomia summia – pelilähetykset tuovat 26-vuotiaalle Tylerille 500 000 dollaria kuukaudessa *Ilta-Sanomat*.  20.3.2018. Viitattu 10.6.2018.
10. ↑  Tyler Blevins ‘Ninja’: Everything You Need to Know *heavy.com*. Viitattu 26.3.2018. (englanniksi)
11. ↑  Who Won Ninja Vegas '18? Full Roundup Including Highlights and Results *twingalaxies.com*. Viitattu 23.4.2018. (englanniksi)
12. ↑  Incredible Generosity of the Gaming Community Raises Huge Amount of Money For Charity - Ninja, Dr Lupo and More *dexerto.com*.  29.4.2018.  Arkistoitu 12.6.2018. Viitattu 6.6.2018. (englanniksi)

Aiheesta muualla
----------------

* Twitch
* YouTube-kanava

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |
|  |
| Taiteenala | 
* MusicBrainz
	+ 2

 |

 |